stanford-oval/wikipedia huggingface dataset:
באג'ורנים
סיפור רקע

על פי העלילה הבדיונית של יקום "מסע בין כוכבים", הבאג'ורנים הם מין עתיק שפיתח טכנולוגיה מתקדמת הרבה לפני האבולוציה של האנושות על פני כדור הארץ. הם פיתחו ספינות המתקדמות בחלל, שלקחו אותם לכוכבי לכת מרוחקים; הרחוק שבהם - קרדאסיה. בשנת 2328 האיחוד הקרדאסי, אשר עליו השתלטה דיקטטורה צבאית, פלש לבאג'ור, וכבש אותו למשך ארבעים שנה, שבמהלכם נאלץ רבים מהבאג'ורנים המשועבדים לעבוד בעבודות פרך, בעיקר במתקני כרייה שונים. כתוצאה מכך, באג'ורנים רבים נאלצו לברוח ולחיות במחנות פליטים, הרחק מאזורים הנמצאים תחת שליטה קרדאסית, ואילו באג'ורנים אחרים היו מעורבים בתנועת ההתנגדות, וביצעו פיגועי טרור נגד מטרות קרדאסיות.
הפדרציה לא הייתה יכולה להתערב במצב, בשל שיקולי "Prime Directive"; מאחר שבאג'ור קשרה עצמה באופן רשמי אל האיחוד הקרדאסי זמן מה לפני כן, כיבוש באג'ור נחשב לעניין פנימי בין האיחוד הקרדאסי לבין כוכב לכת החבר האיחוד. הדבר גרם לטינה כלפי הפדרציה מצד חלק מאנשי באג'ור, במיוחד כאשר הפדרציה הוזמנה לנהל את תחנת החלל חלל עמוק 9.
בשנת 2369, הרשויות האזרחיות הקרדאסיות הורו לצבא קרדאסיה לסגת מבאג'ור. לאחר מכן, הממשלה הזמנית של באג'ור הזמינה את הפדרציה המאוחדת של כוכבי הלכת להתבסס בתחנת חלל אשר קודם לכן תיפקדה כתחנה כרייה קרדאסית בשם "טרוק נור", אשר שמה שונה ל-"חלל עמוק 9". כמו כן, הממשלה הזמנית הגישה חברות להצטרפות כחברה בפדרציה.
בשנת 2369, כאשר הוטל על קומנדר בנג'מין סיסקו לפקד על "חלל עמוק 9", אחת מההנחיות שלו הייתה להכין באג'ור לחברות מלאות בפדרציה (פרק פיילוט של "מסע בין כוכבים: חלל עמוק 9": "Emissary"). הנחיה זו הייתה מוטיב מתמשך גם בסדרות "מסע בין כוכבים" אחרות. בשנת 2373, עם מלחמת הפדרציה-דומיניון באופק, באג'ור מבקשת להתקבל לפדרציה בנסיבות מיוחדות. קפטן סיסקו, מתוקף תפקידו כ"שליח" של "הנביאים" של באג'ור, מזהיר כי אם באג'ור תצטרף לפדרציה באותו הזמן, זה יביא להרס מוחלט של כוכב הלכת. תחת אזהרה זו, באג'ור מחליטה שלא לקבל חברות באותה העת. בתחילת המלחמה, באג'ור מכריזה רשמית על הנייטרליות שלה (הפרק: "Call to Arms"), למרות שבאג'ורנים רבים הצטרפו לצי הכוכבים; כמו כן, נוצר תא התנגדות חדש על "חלל עמוק 9", נגד כיבוש הדומיניון.
על פי סדרת ספרי "Star Trek: Titan", באג'ור לבסוף הופכת לחברה רשמית בפדרציה בשנת 2376, שנה לאחר שהסתיימה מלחמת הפדרציה-דומיניון.
ביולוגיה

כמו חייזרים רבים אחרים ב-"מסע בין כוכבים", הבאג'ורנים דומים במראה לבני-אדם, אך בעלי מאפיין ייחודי על פניהם: רכסים על האף בין העיניים. למרות המראה שלהם, דמוי-אדם, יש כמה הבדלים ביולוגיים בין שני המינים. במהלך הריון, נשים באג'וריות סובלות מהתקפים בלתי נשלטים של התעטשות, ולא בחילות בוקר. תקופת ההיריון נמשכת חמישה חודשים, בניגוד לתשעה החודשים הראשונים של נשים אנושיות, עקב יצירת כלי דם גבוהה בין העובר ולאם. במהלך לידה היולדות חייבות להיות רגועות מאוד, והן מרגישות מעט כאב (אם בכלל) במהלך התהליך.
תרבות ומסורת

מסורת באג'ורנית ממקמת את שם המשפחה לפני השם הפרטי, ולכן אל "קירה נריס" יש לפנות באופן רשמי כאל "מייג'ור קירה", ולא "מייג'ור נריס".
אנשי באג'ור חולקו במקור לקאסטות, שנקראו "d'jaras", אשר הכתיבו את מקומו של האדם בחברת הבאג'ורנית; מחברים במעמד d'jara נמוך היו מצופה לבטל עצמם מפני אלו ממעמד גבוה יותר. עם תחילת הכיבוש הקרדאסי, מערכת ה-d'jara בוטלה, ורוב האוכלוסייה שעל כוכב הלכת הפכה לעובדי כפייה עבור הקרדאסים.
הבאג'ורנים עונדים על אוזן ימין עגילים גדולים, שרשרת ואזיקי אוזן הנקראים d'ja pagh, כסמל של האמונה הדתית שלהם. לפני המלחמה נגד הכיבוש הקרדאסי, העגיל סימל גם את מעמד ה-d'jara של מי שענד אותו.
כוכב הבית

באג'ור הוא כוכב הבית של הבאג'ורנים. באג'ור הוא כוכב לכת מטיפוס M, ויש לו חמישה ירחים. יום בבאג'ור נמשך 26 שעות. לאטמוספירה של באג'ור יש גוון ירוק, וכתוצאה מכך, האוקיינוסים נראים יותר ירוקים מאשר כחולים, כאשר הם נצפים מן החלל.
באג'ור, כוכב הלכת השביעי במערכת, מקיף את הכוכב Bajor-B'hava'el בגזרה הבאג'ורנית. כוכבי לכת מיושבת אחרים במערכת כוכבי לכת הבאג'ורנית כוללים את אנדרוס (Bajor VIII), כוכב מטיפוס K (בדומה למאדים) והירח החמישי ג'ראדו (Jeraddo).
פוליטיקה > הממשלה הזמנית

הממשלה הזמנית הוקמה לאחר שכיבוש באג'ור על ידי קרדאסיה הסתיים בשנת 2369. היא הייתה מורכבת ממועצה של נבחרי ציבור, בראשותו של "השר הראשון", והייתה אחראית לניהולו של כוכב הלכת, ובמידה מסוימת - גם של תחנת החלל חלל עמוק 9. עונה 2 של "מסע בין כוכבים: חלל עמוק 9" נפתחת עם טרילוגיית פרקים - "Homecoming", "The Circle" ו-"The Siege" - אשר מתארים עלילה אודות הממשלה הזמנית וחוסר יכולתה להתמודד במצב נפיץ כגון מהפכה פוליטית שעלולה להתדרדר למלחמת אזרחים.
פוליטיקה > המיליציה הצבאית

המיליציה הצבאית של באג'ור הייתה הזרוע הצבאית של הממשלה הזמנית של באג'ור, המורכבת בעיקר מלוחמים רבים אשר היו בעבר פעילים בתאי ההתנגדות לכיבוש הקרדאסי של באג'ור.
מבנה המיליציה דומה לזו של צבא כדור הארץ, עם דרגות דומות. הדרגות מיוצגות על ידי צבע, כמו בצי הכוכבים, בחלוקה הבאה:
כתום/אדום - קצינים בתפקידים פיקודיים.
סגול/כתום - אנשי רפואה.
אפור - מהנדסים.
ירוק/לבן - מדעים.
חום - ביטחון.
קצינים בכירים, כמו גנרלים, לבשו וריאציות, כגון כריות כתפיים וסמלים נוספים.
קצינים של המיליציה היו בדרך כלל בוגרי האקדמיה הצבאית הבאג'ורנית, למרות שמינויים רבים בוצעו בהתבסס על כישורים וכישרון שהופגנו על ידי החיילים שהיו חלק מתאי ההתנגדות נגד הכיבוש.
המיליציה הפעילה את תחנת החלל חלל עמוק 9 במשותף עם צי הכוכבים. בשנים 2369–2375 התחנה הייתה תחת פיקודו של קצין צי כוכבים קומנדר סיסקו (בהמשך: קפטן), ונוהלה על ידי חברת המיליציה מייג'ור קירה (בהמשך: קולונל). כאשר קפטן סיסקו נעלם בסוף 2375, הפיקוד הועבר את הקצינה הראשונה שלו - קולונל קירה.
בפרק "Rapture" של "מסע בין כוכבים: חלל עמוק 9" נאמר כי אם באג'ור תצטרף כחברה אל הפדרציה המאוחדת של כוכבי הלכת, רוב המיליציה הבאג'ורנית תסופח אל תוך צי הכוכבים (הזרוע הצבאית של הפדרציה). על פי הרומן הלא-קנוני "Unity", הדבר קרה בשנת 2376.
חברים בולטים של המיליציה הצבאית של באג'ור: מייג'ור/קולונל קירה נריס, אודו, רום, נילה, לי נאליס.
פוליטיקה > קאי

קאי הוא המנהיג הדתי העליון של הדת הבאג'ורנית.
אדם זה יכול להיות זכר או נקבה, יכול להיות נשוי, ויכול אפילו להביא ילדים. קאי נבחר בבחירות שנערכות על ידי כלל אנשי באג'ור, למרות שבדרך כלל מועמדים מגיעים מקרב אנשי-הדת הבכירים, חברים באספת הודק וכדומה. נראה כי לקאי יש כמות נכבדה של השפעה פוליטית רב על באג'ור; בראשות הממשלה עומד השר הראשון, למרות שהבאג'ורנים, בדרך כלל, מקשיבים למה שאומר/ת הקאי.
כאשר כוחות צי הכוכבים מגיעים לראשונה אל תחנת החלל חלל עמוק תשע, בתפקיד הקאי נמצאת אישה בשם אופקה סולאן. היא מראה לקומנדר סיסקו כדור-נבואה אשר ברשותה. עם הזמן, מסתמנים שני מועמדים מובילים לרשת אותה. אחד מהם היא הודק ווין אדאמי - חברה במסדר קטן ושמרני מאוד, אשר מסתיר את רגשותיו נגד הפדרציה, והשני הוא ודק בראייל אנטוס, איש חביב אשר הייתה לו מערכת יחסים רומנטית עם מייג'ור קירה. עם זאת, בראייל משך את מועמדותו, ובכך סלל את דרכה של ווין לתפקיד הקאי הבא.
בראייל הפך ליועץ נאמן עבור קאי ווין, והשפיע עליה לאמץ עמדה ידידותית יותר כלפי הפדרציה וקומנדר סיסקו. כמו כן, בעודו על ערש דווי, הוא ייעץ לה במשא-ומתן להסכם שלום עם האיחוד הקרדאסי.
לאחר שהשר הראשון מת מהתקף לב, קאי ווין ניסתה לחזק את אחיזתה בשלטון. לאחר שהיא מתמנית לתפקיד השר הראשון בפועל, פעולותיה כמעט וגורמות למלחמת אזרחים. מייג'ור קירה משכנעת את ידידה הוותיק וראש תא ההתנגדות אליו הייתה שייכת שקאר אדון - דמות פופולרית מאוד בציבור הבאג'ורני - לרוץ בבחירות לתפקיד השר הראשון, על מנת למנוע מלחמת אזרחים. כאשר שקאר מכריז על מועמדותו, ווין מושכת את מועמדותה ומכריזה על תמיכה בו. שקאר נבחר לתפקיד השר הראשון.
מאוחר יותר, בתחילת מלחמת הפדרציה-דומיניון, קפטן סיסקו משכנע את קאי ווין, וכן את מועצת השרים, לחתום על הסכם אי-לוחמה עם הדומיניון. סיסקו הרגיש שעדיין לא הגיע הזמן שבו זה נכון עבור באג'ור לבחור צד במלחמה, וכי אם יעשו כן - הם יושמדו.
עם סיומה של המלחמה באופק, קאי ווין מתפתה להצטרף אל דוקאט - אשר עבר ניתוח על מנת שייראה כמו באג'ורני - בסגידה אל הפא-ריית', משום שהיא סבורה כי הם הנביאים האמיתיים של באג'ור. כאשר היא מגלה את האמת - היא חשה מרומה, ופונה אל קולונל קירה לעצה. קירה מייעצת לה להתפטר מתפקידה כקאי, על מנת להיגאל, אולם ווין מסרבת.
מאוכזבת מכך שנביאי האמת אינם נגלים בפניה, קאי ווין מפנה אליהם עורף, והופכת לכלי בשירות הפא-ריית' - יריביהם. ברגעים האחרונים של חייה, היא חוזרת בה, ומנסה להשמיד את ספר הקוסט-אמוג'ן - הכלי לשחרר את הפא-ריית' מכלאם - על ידי השלכתו אל תהום של אש. בטרם היא מצליחה להשלים את המשימה הזו, אש של הפא-ריית' אוכלת אותה והורגת אותה, ובכך משרת הקאי נותרת מיותמת, עם סיום סדרת הטלוויזיה "מסע בין כוכבים: חלל עמוק 9".
פוליטיקה > השר הראשון

השר הראשון של באג'ור הוא תפקיד המקביל לראש הממשלה, משרד נפרד מזה של המנהיג הדתי, קאי. ביקום המקביל תפקיד זה אינו קיים, מאחר שבאג'ור נמצאת תחת שלטונה של האינטנדנט קירה נריס.
ג'ארו אסה
קלם אפרן
ווין אדאמי (השר הראשון בפועל)
שקאר אדון
שפה

השפה הבאג'ורנית הכתובה מורכבת מסמלים ריבועיים. הסמלים זורמים, ובעלי קווים עבים. ישנם מספר גדול של סמלים שונים שניתן להשתמש בהם בשמונה אופנים שונים - על ידי סיבובם (פרט למצב הרגיל - ניתן לבצע לסמל סיבוב של 90 מעלות, סיבוב 180 מעלות, סיבוב 270 מעלות, היפוך אופקי, היפוך אנכי, 2 היפוכים לאורכם של אלכסוני הריבוע). כתוצאה מכך, ישנם כ-200 סמלים אפשריים בשפה הכתובה. כמו במקרים של שפות זרות אחרות ב-"מסע בין כוכבים" - לא קיים תרגום לסמלים אלו. את השפה הבאג'ורנית ניתן לכתוב הן אנכית, מלמעלה למטה, והן אופקית, משמאל לימין.
חברות בפדרציה

בפרק הבכורה של "מסע בין כוכבים: חלל עמוק 9" "Emissary", קפטן פיקארד מודיע לקומנדר סיסקו כי אחד מתפקידיו כמפקד תחנת החלל חלל עמוק 9 הוא להמשיך ולהעריך את מועמדותה של באג'ור כחברה פוטנציאלית להצטרפות אל פדרציית הכוכבים המאוחדת.
על פי ספרי "מסע בין כוכבים", באג'ור לבסוף מצטרפת כחברה בפדרציה, כאשר רוב אנשי המיליציה הצבאית של באג'ור נקלטים אל תוך צי הכוכבים, בהם קולונל קירה, המקבלת דרגת "קפטן".
דמויות באג'ורניות בולטות

קאי אופקה סולאן
קאי ווין אדאמי
ודק בראייל אנטוס
השר הראשון שקאר אדון
קולונל קירה נריס
לוטננט רו לארן
לי נאליס
ד"ר מורה פול
סג"ם סיטו ג'קסה
טורה זיאל
ליטה
אקורם לאן (משורר מהמאה ה-22)
הערות שוליים

↑  Nemecek, Larry (1995). Star Trek: The Next Generation Companion. Pocket Books. Page 178.
1 2  "Ensign Ro". Star Trek: The Next Generation. Season Five.
↑  "Explorers". Star Trek: Deep Space Nine. Season Three.
↑  "Emissary". Star Trek: Deep Space Nine. Season One. Episode One.
↑  Major Kira, upon seeing Earth for the first time, remarked about how the seas did not look green enough for her.
מחנה פליטים באג'ורנים, שנת 2368; מתוך הפרק "Ensign Ro" - עונה 5 של "מסע בין כוכבים: הדור הבא".
רו לארן - הבאג'ורנית הראשונה שמופיעה ב-"מסע בין כוכבים"; מתוך הפרק "Ensign Ro" - עונה 5 של "מסע בין כוכבים: הדור הבא".
באג'ור - כוכב הבית של הבאג'ורנים; מתוך "מסע בין כוכבים: חלל עמוק 9".
קפטן סיסקו מוצא את "Orb of the Emissary"; מתוך הפרק "Shadows and Symbols" - עונה 7 של "מסע בין כוכבים: חלל עמוק 9", 1998
מערות-האש התת-קרקעיות שמתחת לפני כוכב באג'ור - כלאם הטבעי של רוחות הפא; מתוך "מסע בין כוכבים: חלל עמוק 9"
אותיות השפה הבאג'ורנית; מתוך הפרק "The Reckoning" - עונה 6 של "מסע בין כוכבים: חלל עמוק 9".
בית הקברות הצבאי והאנדרטה האמריקניים בצפון-אפריקה

| --- | --- |

 פרטי בית הקברות
 סוג:  בית קברות צבאי
 תאריך הקמה:  1960 
 שטח:  27 אקר
 מספר קבורים:  2,841 
 אתר רשמי
 קואורדינטות:  36°51′56″N 10°19′46″E﻿ / ﻿36.865416666667°N 10.329527777778°E﻿ / 36.865416666667; 10.329527777778
  (למפת תוניסיה מוגדלת) תוניס ג'רבה קירואן ביזרטה ספקס סוסה קרתגו גאפסה לוב אלג'יריה הים התיכוןבית הקברות הצבאי(למפת תוניסיה רגילה) תוניס ג'רבה קירואן ביזרטה ספקס סוסה קרתגו גאפסה לוב אלג'יריה הים התיכוןבית הקברות הצבאי
 
מראה כללי של בית הקברות. מאחורי העצים ברקע נראה כותל ההנצחה, ומשמאלו בנין מרכז המבקרים
בית הקברות הצבאי והאנדרטה האמריקניים בצפון-אפריקה (באנגלית:  North Africa American Cemetery and Memorial)  שוכנים בקרתגו סמוך לעיר תוניס, בירת תוניסיה. בבית הקברות טמונים 2,841 חיילים אמריקניים, אשר נפלו במלחמת העולם השנייה בארצות צפון אפריקה והמזרח התיכון.
רקע

ב-8 בנובמבר 1942 החל מבצע לפיד – נחיתת בעלות הברית בצפון אפריקה. המבצע, שתוכנן במקורו כדי להקל את הלחץ הגרמני על הצבא הבריטי במצרים, יצא לפועל מספר ימים לאחר הניצחון הבריטי על הגרמנים בקרב אל עלמיין.
שלושה כוחות משימה אמריקניים השתתפו בנחיתות. אחד מהם נחת בחוף האטלנטי של מרוקו הצרפתית. כוח שני נחת באוראן, בחופה הצפוני של אלג'יריה. הכוח השלישי, ועמו גם כוחות בריטיים, נחת בחופה של העיר אלג'יר. יחידות בעלות הברית באלג'יריה נעו במהרה מזרחה אל גבול תוניסיה, אבל לא יכלו לגרמנים, שמיהרו לשלוח כוחות צבא גדולים לתוניסיה והתבצרו בה. המערכה בתוניסיה החלה עם התייצבות החזית בתוניסיה למשך חודשי החורף.
בפברואר 1943 הגיע הצבא הבריטי שהתקדם ממצרים דרך לוב אל קו ההגנה הגרמני בגבול הדרומי של תוניסיה. באותו חודש ערכו הגרמנים בתוניסיה מספר התקפות נגד יחידות בעלות הברית הסוגרות עליהם והנחילו מפלה לצבא האמריקני חסר הניסיון בקרב מעבר קסרין. במרץ 1943 עברה היוזמה לידי כוחות בעלות הברית, אשר דחקו בהדרגה את הגרמנים לאזור צפון מזרח תוניסיה. במבצעים אלו פעל הצבא האמריקני לאורך החוף הצפוני של תוניסיה. ב-13 במאי 1943 נכנעו הכוחות הגרמניים בצפון אפריקה.
זירת פעילות אמריקנית נוספת במזרח התיכון הייתה העברת אספקה צבאית לצבא הבריטי ולברית המועצות באמצעות נמלי מצרים, עיראק ופרס. בשנים 1942-1945 הועברו לברית המועצות דרך פרס ציוד ואספקה צבאית במשקל של 4.5 מיליון טון, ובכללם כ-4,800 מטוסים ו-160 אלף כלי רכב צבאיים (דרך נמלים אחרים הועברו לברית המועצות עוד 13 מיליון טון אספקה).
בית הקברות בתוניסיה הוקם לאחר תום המלחמה בשטח שאותר לשם כך, על מנת שיבוא במקומם של בתי הקברות הצבאיים האמריקניים הזמניים שהוקמו במזרח התיכון ובצפון אפריקה במהלך המלחמה. הקמת בית הקברות החלה בשנת 1948 והסתיימה בשנת 1960.
בית הקברות

בית הקברות ממוקם כ-15 קילומטרים מצפון-מזרח למרכזה של העיר תוניס, בסמוך לחופו של מפרץ תוניס. הוא ניצב בקרבת אתר העתיקות של העיר הפיניקית-רומית קרתגו.
מתחם בית הקברות הוא מלבן ששטחו כ-109 דונם, המוקף עצים ומשופע בדשאים וצמחייה.
תשע חלקות הקבורה המלבניות בבית הקברות ערוכות בתבנית של שלוש לאורך ושלוש לרוחב, כששבילים סלולים מפרידים ביניהן. בארבע הצטלבויות השבילים נבנו גינות שבהן ספסלים ובמרכז כל אחת מהן מזרקת מים. הן נועדו להוות מעין נווה מדבר באקלים המקומי החם.
בפינה הדרום-מזרחית של האתר, ליד הכניסה אליו, ניצב מרכז המבקרים, ולידו בריכת מים שפסל מוצב על שפתה. בסמוך לה ניצב תורן הדגל האמריקני. בניין האנדרטה ניצב בפינה הדרום-מערבית של האתר. ביניהם, בפאת שטח הקבורה, משתרעת שדירה (Mall), ששורות עצים ניצבות משני צידיה.
האנדרטה

בניין האנדרטה הוא בעל חצר פנימית מרכזית – "חצר הכבוד" (Court of Honor), שמסדרונות הפתוחים אל החצר מקיפים אותה, בדומה לאכסדרה של מנזר (Cloisters). בחצר ניצבת אבן מלבנית כהה, היא "אבן הזיכרון" (Stone of remembrance). על גבי קירות הבניין נקבעו מפות מוזאיקה, המתארות את המבצעים הצבאיים והלוגיסטיים של ארצות הברית בצפון אפריקה ובמפרץ הפרסי במהלך המלחמה. מפות נוספות מתארות את המבצעים הצבאיים נגד גרמניה שנערכו בזירות אחרות ואת המלחמה נגד יפן. הכיתוב על קירות האנדרטה הוא באנגלית, צרפתית וערבית.
בפינת הבניין הפונה אל שטח הקבורה נמצא בית תפילה (Chapel). הוא מעוטר בשיש, פסלים ודגלים.
לאורך השדירה המובילה מן הכניסה לבית הקברות אל בניין האנדרטה נבנה כותל מאבן גיר, 111 מטר אורכו, המעוטר בפסלי שיש. נחרתו עליו שמות החללים האמריקניים בצפון-אפריקה שמקום קבורתם לא נודע – 3,724 במספר. ציון מיוחד נחרת ליד שמות הנעדרים שמקום קבורתם אותר לאחר הקמת כותל הזיכרון. על גבי הקיר נחרתו גם שמות הקרבות שבהם נטלו חיילי ארצות הברית חלק בזירה זו.
.
החללים בבית הקברות

מרבית החללים שנקברו בבית הקברות נפלו בקרבות במרוקו, אלג'יריה ותוניסיה בחדשים נובמבר 1942 עד מאי 1943. אחרים נפלו במהלך שירותם בארצות אחרות בצפון אפריקה וכן בפרס.
240 מן הקברים בבית הקברות הם קברי אלמונים. שלושה זוגות של אחים נקברו בו זה בצד זה.
בבית הקברות נקבר חייל אחד אשר עוטר במדליית הכבוד של הקונגרס, העיטור הצבאי הגבוה ביותר של ארצות הברית – טוראי ניקולס מינו (Nicholas Minue) מן הדיוויזיה המשוריינת ה-1.
מידע נוסף

בית הקברות והאנדרטה נבנו ומתוחזקים על ידי הוועדה האמריקנית למצבות קרב.
אדריכלי בית הקברות והאנדרטה היו מור והאצ'ינס (Moore and Hutchins) מניו יורק. אדריכל הנוף היה בריאן לינץ' (Bryan J. Lynch), גם הוא מניו יורק. פסלי השיש באתר עוצבו על ידי הנרי קרייס (Henry Kreis). המפות בבניין האנדרטה עוצבו על ידי פול הולמן (Paul D. Holleman).
גלריה

בריכה ופסל בכניסה לאתר
השדירה בדרום בית הקברות ומימינה כותל ההנצחה
מפה בבניין האנדרטה
ראו גם

בית הקברות הצבאי והאנדרטה האמריקניים בנורמנדי
בית הקברות הצבאי אנפידאוויל
הערות שוליים

↑  http://www.abmc.gov/cemeteries/cemeteries/na_pict.pdf.
↑  בבית הקברות נקברו כ-39% מן החללים האמריקנים בצפון אפריקה ופרס. האחרים הוחזרו לארצות הברית לקבורה לבקשת משפחותיהם.
↑  http://www.findagrave.com/cgi-bin/fg.cgi?page=gr&GRid=8887582.
| בתי קברות צבאיים אמריקאים מחוץ לגבולות ארצות הברית |
| --- | --- | --- |
| מלחמת העולם הראשונה | צרפת: אואז-אן • אן-מארן • מאז-ארגון • סום • סורסן • סן מיהיאל • בלגיה • בריטניה  |  |
| מלחמת העולם השנייה | בלגיה: אנרי שאפל • ארדנים • צרפת: אפינל • ברטאן • לורן • נורמנדי • עמק הרון איטליה: רומא-סיציליה • פירנצה • בריטניה • הולנד • לוקסמבורג • תוניסיה • הפיליפינים  |  |
| אחרים | מקסיקו • הפיליפינים • פנמה |  |
| --- | --- |
בקרת זהויות :  LCCN: no2013013570  VIAF: 296648972   WorldCat (עם VIAF): 296648972 
גינה ומזרקה בשטח הקבורה
ג'וזף קארל ברייל

| --- | --- |

 לידה:  29 ביוני 1870 פיטסבורג, פנסילבניה
 פטירה:  23 בינואר 1926 (בגיל 55) לוס אנג'לס, קליפורניה
 מקום קבורה:  בית הקברות הוליווד פוראבר 
 מוקד פעילות:  ארצות הברית 
 מקום לימודים:  אוניברסיטת דוקיין, אוניברסיטת לייפציג, קולג' קארי, Mary Pappert School of Music 
 סוגה:  אופרה 
 סוג קול:  טנור 
 שפה מועדפת:  אנגלית 
 פרופיל ב-IMDb
 
ג'וזף קארל ברייל (Joseph Carl Breil;‏ 29 ביוני 1870, פיטסבורג - 23 בינואר 1926) היה מלחין, מנצח, טנור ובמאי תיאטרון אמריקאי. היה מראשוני המלחינים שהלחינו נעימה במיוחד עבור סרט קולנוע, בין השאר עבור סרט הראינוע "לידתה של אומה" ו"אי-סובלנות" של ד.וו גריפית', כמו גם לסרטים נוספים.
הוא למד מוזיקה באוניברסיטת לייפציג למוזיקה ולתיאטרון, ואף עשה סיבוב הופעות ברחבי אירופה. לאחר שחזר לאמריקה (בשנת 1892) החל ללמד שיעורי נגינה בקתדרלת סנט פול בפיטסבורג. מאוחר יותר עבר לניו יורק, שם הלחין והיה במאי תיאטרון מוערך.
מת מהתקף לב בגיל 55 בלבד, חודשיים לאחר שאופרה שכתב "Der Asra", נכשלה.
הערות שוליים

↑  דף על קברו באתר בית הקברות בהוליווד
| --- | --- |
בקרת זהויות :  NLI: 987007424111405171  BNE: XX1658187  BnF: cb16168109q (data)  GND: 16010873X  ICCU: DDSV093281  ISNI: 0000 0000 7327 891X  LCCN: n88601543  MusicBrainz: 9a95b684-7aea-4e37-9da7-3f1d77ac637b  SNAC: w6hx1xzw  SUDOC: 113928971  Trove: 1529362  VIAF: 31108297   WorldCat (עם VIAF): 31108297 
ערך זה הוא קצרמרבנושא אמריקאים. אתם מוזמנים לתרום לוויקיפדיה ו.
בננה ריפבליק

| --- | --- |


 נתונים כלליים
 סוג:  אורגן של גאפ
 מייסדים:  פטרישה זיגלר   מל זיגלר
 תקופת הפעילות:  1978–הווה (כ־46 שנים)
 חברת אם:  גאפ (1983-הווה)
 חברות בנות:  Banana Republic Home 
 מיקום המטה:  סן פרנסיסקו, קליפורניה, ארצות הברית
 ענפי תעשייה:  קמעונאות
 מוצרים עיקריים:  ביגוד
 מנכ"ל:  Art Peck 
  
 bananarepublic.com
 
בננה ריפבליק (באנגלית: "Banana Republic"; בתרגום לעברית: "רפובליקת בננות") היא קמעונאית יוקרתית של בגדים ואביזרים אמריקאית בבעלות גאפ. היא נוסדה בשנת 1978 על ידי מל ופטרישיה זיגלר, אשר כינו את החברה במקור "בננה ריפבליק חברת בגדי נסיעות וספארי". ב-1983 רכשה גאפ את החברה, שינתה את השם ל"בננה ריפבליק" ומיתגה מחדש את החנויות כדי להשיג תדמית יוקרתית יותר. בשנות ה-20, סמנכ"לית העיצוב ניקול ויזמן חזתה מחדש את המותג עם מסעות פרסום שמעוררים מותגי יוקרה כמו לורו פיאנה עם בגדים יוקרתיים שהושוו לטובה עם ראלף לורן, The Row וברברי.
היסטוריה

בננה ריפבליק המקורית נוסדה על ידי מל ופטרישיה זיגלר בשנת 1978. בני הזוג עבדו עבור ה-"סן פרנסיסקו כרוניקל"; מל היה כתב ופטרישיה מאיירת. הם גרו בדירה בראשן היל. ב-1978 הם עזבו את עבודתם ועברו לעמק טמלפאיס. הם רצו להקים עסק להכנסה. אבל קודם, מל קיבל משימה מגזין לחקור את אוסטרליה לכמה שבועות עם עיתונאים אחרים. בני הזוג היו ידועים בכך שרכשו פריטי לבוש מעניינים שעבודותיהם הקשורות לנסיעות הביאו אותם איתם במגע. בסופו של דבר הם פתחו חנות באזור מיל ואלי בצפון קליפורניה. הם היו ידועים בקטלוג מצויר ביד של פריטים עם סיפורי מטיילים/חוקרים שהודפסו לצדם, ובמקומות הקמעונאיים שלהם בנושא ספארי. בני הזוג זיגלר מספרים על הרפתקאותיהם בעשר השנים הראשונות בספר הזיכרונות שלהם, "ואילד קומפני", שפורסם ב-2012 על ידי סיימון ושוסטר.
גאפ רכשה את בננה ריפבליק ב-1983. עד 1988 המייסדים, מל ופטרישיה זיגלר, איבדו את השליטה היצירתית, בסופו של דבר מיתגו אותו מחדש למסטיג'י, קמעונאית המוני של בגדי יוקרה נגישה. המאמרים היודעים, הקטלוג המצויר ביד ופריטים אקסצנטריים בעלי אוריינטציה תיירותית הוצאו בהדרגה והוחלפו בפריטים יוקרתיים יותר, אך לא ייחודיים, שבזכותם המותג יתפרסם בסופו של דבר, ומחליפים כיום חומרים באיכות גבוהה יותר עבור בד בעל עלות נמוכה יותר תקנים.
היסטוריה קמעונאית

בשנת 2015 בננה ריפבליק פתחה חנות דגל חדשה במנהטן בשדרה החמישית פינת רחוב 18.
בננה ריפבליק פתחה את החנות הראשונה שלה מחוץ לצפון אמריקה בשנת 2005 ברובע הקניות גינזה בטוקיו. הנוכחות של בננה ריפבליק בדרום קוריאה הופיעה לראשונה באוגוסט 2007 עם חנות במחוז אפקוג'ונג בסיאול.
בשנת 2007, החנויות הראשונות של בננה ריפבליק נפתחו בקניון The Avenues בעיר כווית; סניאן סיטי בג'קרטה, אינדונזיה; ו-Pavilion Kuala Lumpur בקואלה לומפור, מלזיה.
בננה ריפבליק פתחה את החנות הראשונה שלה בטורקיה במרץ 2008 בקניון "קאניון" באיסטנבול. עד מאי 2008 נפתחו באיסטנבול עוד שתי חנויות. חנויות נוספות מתוכננות להיפתח באנקרה ובאיזמיר עד סוף 2008 כדי להביא את מספר החנויות הכולל בטורקיה לשש.
בננה ריפבליק נפתחה בסעודיה בסוף 2008, עם חנות בקניון ערב בג'דה וחנות שנייה בקניון ריאד גלרי בריאד במרץ 2009.
במרץ 2008, בננה ריפבליק פתחה את 17,000 רגל רבוע (1,600 מטרים רבועים) חנות ברחוב ריג'נט בלונדון, אנגליה. ב-9 במאי 2008, בננה ריפבליק פתחה את החנות שלה ב-Greenbelt 5 במקאטי, הפיליפינים.
באוקטובר 2016 הודיעה בננה ריפבליק כי תסגור את כל החנויות שלה בבריטניה עד סוף השנה, עקב ירידה במכירות. נכון לשנת 2017, לבננה ריפבליק היו למעלה מ-700 חנויות, אך כתוצאה מסגירת חנויות אירופאיות, לא נותרו כאלה באירופה.
באוגוסט 2020, בננה ריפבליק לצד גאפ הודיעו כי יסגרו למעלה מ-225 חנויות כתוצאה ממגפת הקורונה. התכנון המקורי היה לסגור רק 90 חנויות, אולם הם הרחיבו את המספר כתוצאה מההשפעות הכספיות שנגרמו מהמגפה. החברה לא ציינה את המיקומים המדויקים שייסגרו, אך רובן יהיו חנויות בתוך קניונים.
בננה ריפבליק ייצרה מלתחת קפסולה לסתיו/חורף עם מעצב האופנה הניו יורקי פיטר דו בשנת 2023.
חנויות

בשנת 2011, לבננה ריפבליק היו 682 חנויות בבעלות חברה או בזכיינות בפעילות ב-32 מדינות, שנשלחו ל-21 מדינות דרך אתרי אינטרנט בבעלות החברה, והייתה לה יכולת משלוח ליותר מ-50 מדינות באמצעות צד שלישי. עד סוף 2022, המספר הכולל של החנויות בארצות הברית ירד ל-379 בלבד, כולל שלושה חנויות עודפים בפוארטו ריקו, בעוד שמספר חנויות העודפים בקנדה עלה ל-62. החברה סגרה את כל שמונה החנויות שלה בבריטניה ובאירלנד ב-2016, וסגרה את כל אתרי האינטרנט האירופיים של המותג במאי 2022.[דרוש מקור]
בלטויי ווקה

| --- | --- |
סמל בלטויי ווקהסמל בלטויי ווקה

עיריית בלטויי ווקה
 מדינה:  ליטא ליטא
 מחוז:  מחוז וילנה מחוז וילנה
 מחוז משנה:  שלצ'ינינקאי
 חבל ארץ:  דזוקיה
 גובה:  141 מטרים
 אוכלוסייה:  ‏
  ‑ בעיר:  991 (1 בינואר 2023)
 קואורדינטות:  54°27′30″N 25°7′20″E﻿ / ﻿54.45833°N 25.12222°E﻿ / 54.45833; 25.12222
 אזור זמן:  UTC +2
  מפת מיקום  מפה מפורטת   (למפת ליטא מוגדלת) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד בלטויי ווקה(למפת ליטא רגילה) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד בלטויי ווקה  he tabBackground:;tabBorder:#aaa;defaultTab:0;
בלטויי ווקה (בליטאית: Baltoji Vokė; בפולנית: Biała Waka, ביאווה ואקה) היא עיר ברשות מקומית שלצ'ינינקאי במחוז וילנה שבדרום-מזרח ליטא.
גודל האוכלוסייה בעיר יציב מאז שנות ה-50 של המאה ה-20 ועומד על כ-1,000 בני אדם.
ג'וזף וסטפאל

ג'וזף ו. וסטפאל (באנגלית: Joseph W. Westphal;‏ נולד ב-26 בינואר 1948) הוא פוליטיקאי ודיפלומט אמריקאי, שבתפקידו האחרון היה שגריר ארצות הברית בערב הסעודית. בין השנים 2009–2014 הוא כיהן כתת-מזכיר הצבא של ארצות הברית.
ראשית חייו

ג'וזף וסטפאל נולד בסנטיאגו דה צ'ילה, בירת צ'ילה. הוא סיים את לימודיו לתואר בוגר אוניברסיטה באוניברסיטת אדלפי שבניו יורק ואת לימודיו לתואר דוקטור במדע המדינה מאוניברסיטת מיזורי.
קריירה

בין השנים 1975–1987 שימש וסטפאל כראש המחלקה למדע המדינה של אוניברסיטת המדינה של אוקלהומה וכמרצה שלא מן המניין באוניברסיטת ג'ורג'טאון במקביל לעבודתו במשרד עורכי הדין "פאטון בוגס". בין השנים 1998–2001 הוא כיהן כסגן מזכיר הצבא לעבודות ציבוריות וכמזכיר הצבא בפועל במהלך חודש מאי 2001. הוא גם כיהן כנגיד מערכת האוניברסיטאות של מיין בין השנים 2002–2006 וכפרופסור למדע המדינה באוניברסיטת מיין בין השנים 2002 - 2009. בהמשך הוא שימש כפרובוסט של ניו סקול שבניו יורק.
וסטפאל היה חבר בצוות המעבר של הנשיא ברק אובמה לענייני הגנה ובספטמבר 2009 הוא מנה כתת-מזכיר הצבא. במרץ 2014 הוא מונה כשגריר ארצות הברית בערב הסעודית, תפקיד אותו הוא מילא עד 2017.
וסטפאל הוא חבר בכיר במכון ג'וזף ה. לאודר ללימודים בינלאומיים בבית הספר וורטון של אוניברסיטת פנסילבניה.